Aini Jasmin

Aini binti Jasmin atau lebih dikenali dengan nama Aini Jasmin (25 Oktober 1923 – 29 Jun 1988) ialah seorang pelakon filem Melayu Singapura sekitar 1950-an. 

Beliau sebenarnya dilahirkan pada 25 Oktober 1923 di Jakarta, Indonesia tetapi tarikh lahirnya didaftarkan sebagai 25 Oktober 1927. Beliau mula melibatkan diri dalam dunia lakonan sejak zaman remaja dengan mengikut kumpulan pentas bangsawan di Indonesia. Beliau kemudian menyertai studio Shaw Brothers di Singapura pada tahun 1950-an dan mula melibatkan diri dalam lakonan di layar perak. Banyak  lakonan beliau melibatkan watak sampingan terutamanya sebagai pembantu rumah.

Selepas kerjaya lakonan 
Pada tahun 1973, kerancakan filem Melayu Singapura mula padam. Beliau yang semakin lanjut usia, sukar untuk meneruskan kehidupan dan banyak menghabiskan hidupnya bersama anaknya, Suriati Bakar, di sebuah bilik yang terletak di Aljunied Crescent. Kesihatan beliau semakin menurun apabila disahkan menghidap penyakit kencing manis. Aini Jasmin menghabiskan sisa-sisa hidup beliau dengan hanya bergantung kepada wang bantuan jabatan kebajikan masyarakat yang berjumlah S$80 sebulan yang gunakan untuk membayar sewa bilik dan perbelanjaan sekolah anaknya.

Untuk menambahkan pendapatan, Annie Jasmin bersama anaknya mengambil upah mencuci pakaian di rumah-rumah orang.

Annie Jasmin dilaporkan meninggal dunia pada 29 Jun 1988 di usia 64 tahun, kira-kira 7:40 pagi di Blok 109, Aljunied Crescent. Menurut anaknya, beliau dibawa pulang sehari sebelumnya setelah sebulan dirawat di Hospital Besar Singapura akibat tercedera kerana terkena air panas. Beliau kemudiannya dikebumikan di Pusara Aman, Singapura.

Filemografi
Antara filem-filem yang dilakonkannya ialah:-

 Aloha (1950)
 Dewi Murni (1950)
 Kembar (1950)
 Pembalasan (1950)
 Sejoli (1951)
 Bapa Saya (1951)
 Berdosa (1951)
 Juwita (1951)
 Penghidupan (1951)
 Jiwa Lara (1952)
 Tas Tangan Wanita (1952)
 Aladdin (1952)
 Anjoran Nasib (1952)
 Miskin (1952)
 Permata Di Perlimbahan (1952)
 Sedarah (1952)
 Yatim Piatu (1952)
 Patah Hati (1952)
 Ibu (1953)
 Hati Iblis (1953)
 Putus Harapan (1953)
 Terang Bulan Di Malaya (1954)
 Ribut (1954)
 Roh Membela (1955)
 Pontianak (1957)
 Sarjan Hassan (1958) sebagai Minah (Pembantu Rumah)
 Kaki Kuda (1958)
 Saudagar Minyak Urat (1959) sebagai Ani (Perempuan Joget)
 Pendekar Bujang Lapok (1959) sebagai Aini Jasmin (A-Ni)
 Batu Belah Batu Bertangkup (1959) sebagai Dayang Istana
 Bawang Putih Bawang Merah (1959) sebagai Dayang Istana
 Raja Laksamana Bentan (1959) sebagai Si Kembang Cina
 Che Mamat Parang Tumpul (1960) sebagai Pak Anjang Akal Panjang
 Megat Terawis (1960) sebagai Dayang Istana
 Antara Dua Darjat (1960) sebagai Puteh
 Sumpah Wanita (1960) sebagai Dayang Istana
 Hantu Rimau (1960)
 Pak Pandir Moden (1960) sebagai Mariam
 Gado-gado (1961)
 Jalak Lenteng (1961) sebagai Mak Inang
 Seniman Bujang Lapok (1961) sebagai ibu Sharif Dol
 Badang (1962) sebagai Dayang Istana
 Dang Anom (1962)
 Chelorong Cheloreng (1962) sebagai Ibu Harum Cendana
 Singapura Di Langgar Todak (1962) sebagai Isteri Wak Labu
 Korban Kasih (1962)
 Gerhana (1962)
 Mabuk Kepayang (1962)
 Siti Muslihat (1962) sebagai Minah
 Mata Syaitan (1962)
 Gila Talak (1963) sebagai Ani Buntal
 Masuk Angin Keluar Asap (filem 1963) (1963) sebagai Ani Buntal
 Rumah Itu Dunia Aku (1963)
 Pileh Menantu (1963) sebagai Isteri Tok Bomoh
 Air Mata Duyung (1964)
 Siapa Besar (1964) sebagai Gajah @ Gayah
 Panglima Besi (1964)
 Wan Perkasa (1964) sebagai Mak Buntal
 Ikan Emas (1965)
 Cinta Kasih Sayang (1965)
 Jiran Sekampung (1965)
 Kaseh Ibu (1965) sebagai Orang Gaji
 Mata Dan Hati (1965)
 Muda Mudi (1965)
 Aksi Kuching (1966) sebagai Wok
 Anak Dara (1966) sebagai Dara
 Kacha Permata (1966)
 Dahaga (1966)
 Dosa Wanita (1967)
 Mat Lanun (1968) sebagai Tembam
 Sial Wanita (1969)
 Satu Titik Di Garisan (1973)

Rujukan

Pautan luar
 

Pelakon Melayu
Pelakon wanita Singapura